Taksisti prihvaćaju karticu, u tramvaju i autobusu isključivo keš

Kad je riječ o javnom gradskom prijevozu, karticom se ne mogu platiti karte kupljene u tramvaju ili autobusu, ali na drugim prodajnim mjestima ZET nudi mogućnost kartičnog plaćanja godišnjih i mjesečnih pokaza i svih vrsta pojedinačnih karata. Tramvajske i autobusne karte mogu se platiti karticama na kiosku. U vlakovima HŽ-a, kojima mnogi putuju s jednog kraja grada na drugi, kartu nije moguće platiti karticom, s time da se karte za gradska i međugradska putovanja mogu kupiti na putničkim blagajnama, na webu i putem aplikacije HŽPP. Vožnja taxijem može se platiti karticom. Neki taxi-prijevoznici, kao što je Eko taxi, imaju i posebne ponude za plaćanjem karticama. Korisnici koji plaćaju vožnju beskontaktnom Mastercard® karticom svaki dan imaju popust od 20 posto, a utorkom je popust čak 70 posto za one koji svoju vožnju plaćaju Mastercard karticom, ali kroz aplikaciju. Karticom se mogu platiti i karte kupljene na Autobusnom kolodvoru Zagreb ili online. No, to vas neće spasiti od čekanja u redu, jer tako kupljenju kartu ipak morate preuzeti osobno na šalteru najkasnije pola sata prije polaska busa, ni stresa zbog žurbe da po nju odete dovoljno rano kako ne biste propustili putovanje za koje ste ju kupili.